CELEX: 62013TN0483
Language: et
Date: 2013-09-10 00:00:00
Title: Kohtuasi T-483/13: 10. septembril 2013 esitatud hagi — Oikonomopoulos versus komisjon

23.11.2013   
            
            
               ET
            
            
               Euroopa Liidu Teataja
            
            
               C 344/59
            
         10. septembril 2013 esitatud hagi — Oikonomopoulos versus komisjon
   (Kohtuasi T-483/13)
   2013/C 344/108
   Kohtumenetluse keel: inglise
   
      Pooled
   
   
      Hageja: Athanassios Oikonomopoulos (Ateena, Kreeka) (esindajad: advokaadid N. Korogiannakis ja I. Zarzoura)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista välja hüvitis;
            
         
               —
            
            
               tuvastada, et rida OLAF–i tegevusi ja meetmeid on ilma õigusliku aluseta ning on tõenditena vastuvõetamatud.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et OLAF kuritarvitas oma võimu, kuna tal puudusid volitused viima läbi uurimist kontekstis, kus komisjoni ja kolmanda isiku vahel oli lepinguline suhe, ning et ta tegutses ultra vires vastavas uurimises, rikkudes mitmeid asjakohase õigusliku raamistiku sätteid, näiteks nõukogu määrust nr 2185/96 (1) ja määrust nr 1073/1999 (2).
            
         
               2.
            
            
               Teine väide, et eirati määrust nr 45/2001 (3) üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta, rikuti määruse nr 1073/1999 artiklit 8, konfidentsiaalsuskohustust, õigust eraelu austamisele ning hea halduse põhimõtet, kuna OLAF ja erinevad komisjoni peadirektoraadid tegutsesid ebaseaduslikult, töödeldes hageja isiklikke andmeid ja edastades need komisjoni siseselt ja kolmandatele isikutele.
            
         
               3.
            
            
               Kolmas väide, et rikuti kaitseõigusi, kuna hagejal oli asjakohase juurdluse käigus väga vähe teavet teda puudutavate faktide kohta ja sellest tulenevalt ei antud talle võimalust end mistahes võimalike süüdistuste eest kaitsta.
            
         
      (1)  Nõukogu 11. novembri 1996. aasta määrus (Euratom, EÜ) nr 2185/96, mis käsitleb komisjoni tehtavat kohapealset kontrolli ja inspekteerimist, et kaitsta Euroopa ühenduste finantshuve pettuste ja igasuguse muu eeskirjade eiramiste eest (EÜT L 292, lk 2; ELT eriväljaanne 09/01, lk 303).
   
      (2)  Euroopa Parlamendi ja nõukogu määrus (EÜ) nr 1073/1999, 25. mai 1999, Euroopa Pettustevastase Ameti (OLAF) juurdluste kohta (EÜT L 136, lk 1; ELT eriväljaanne 01/03, lk 91).
   
      (3)  Euroopa Parlamendi Ja Nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, lk 1; ELT eriväljaanne 13/26, lk 102).